CELEX: 62009CJ0294
Language: sk
Date: 2010-04-15 00:00:00
Title: Rozsudok Súdneho dvora (piata komora) z 15. apríla 2010. # Európska komisia proti Írsku. # Nesplnenie povinnosti členským štátom - Smernica 2006/43/ES - Štatutárny audit ročných účtovných závierok a konsolidovaných účtovných závierok - Neúplné prebratie v stanovenej lehote - Neoznámenie opatrení na prebratie. # Vec C-294/09.

Rozsudok Súdneho dvora (piata komora) z 15. apríla 2010 – Komisia/Írsko
      (vec C‑294/09)
      „Nesplnenie povinnosti členským štátom – Smernica 2006/43/ES – Štatutárny audit ročných účtovných závierok a konsolidovaných účtovných závierok – Neúplné prebratie v stanovenej lehote – Neoznámenie opatrení na prebratie“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 13)
      2.                     Akty inštitúcií – Smernice – Vykonanie členskými štátmi – Prebratie smernice bez legislatívneho konania – Neprípustnosť v prípade
            výslovnej požiadavky odkazu na smernicu (článok 249 tretí odsek ES) (pozri bod 17)
      Predmet
      
         
               Nesplnenie povinnosti členským štátom – Neprijatie alebo neoznámenie opatrení potrebných na dosiahnutie súladu so smernicou
                  Európskeho parlamentu a Rady 2006/43/ES zo 17. mája 2006 o štatutárnom audite ročných účtovných závierok a konsolidovaných
                  účtovných závierok, ktorou sa menia a dopĺňajú smernice Rady 78/660/EHS a 83/349/EHS a ktorou sa zrušuje smernica Rady 84/253/EHS
                  (Ú. v. EÚ L 157, s. 87), v stanovenej lehote
               
            Výrok
      
         
                  1.
               
               
                  
               
               
                  	Írsko si tým, že v stanovenej lehote neprijalo všetky zákony, iné právne predpisy a správne opatrenia potrebné na dosiahnutie
                     súladu so smernicou Európskeho parlamentu a Rady 2006/43/ES zo 17. mája 2006 o štatutárnom audite ročných účtovných závierok
                     a konsolidovaných účtovných závierok, ktorou sa menia a dopĺňajú smernice Rady 78/660/EHS a 83/349/EHS a ktorou sa zrušuje
                     smernica Rady 84/253/EHS, alebo v každom prípade tým, že Komisii Európskych spoločenstiev neoznámilo vnútroštátne právne predpisy,
                     ktoré mali prispieť k dosiahnutiu tohto súladu, nesplnilo povinnosti, ktoré mu vyplývajú podľa článku 53 tejto smernice.
                  
               
            
         
                  2.
               
               
                  
               
               
                  	Írsko je povinné nahradiť trovy konania.